Keskeiset tavoitteet ja sisällöt Pieksämäki, ekaluokan äidinkieli

Tärkeimmät tavoitteet ja sisällöt:

* Oppilas harjoittelee kuuntelemaan muita ja kertomaan omia ajatuksia.
* Oppilas nimeää, ymmärtää ja kirjoittaa kirjaimia.
* Oppilas ymmärtää käsitteet kirjain, äänne, tavu ja sana.
* Oppilas harjoittelee lukemaan tavuja, sanoja ja pieniä virkkeitä.
* Oppilas harjoittelee käsinkirjoittamista.
* Ohjataan ja kannustetaan oppilasta hankkimaan hänen lukutaitonsa tasoista kirjallisuutta.

Ryhmän mielestä Pieksämäen keskeiset tavoitteet ja sisällöt ekaluokan äidinkielen ja kirjallisuuden osalta olivat riittävän selkeät ja kattavat, emmekä välttämättä kokeneet karsimisen tarvetta.

Jotta oppilas voi siirtyä toiselle luokalle, hänen tulee osata lukea ja kirjoittaa tavuja ja lyhyitä sanoja melko sujuvasti.

Hyviä käytänteitä:

* Luokissa kasvatetaan ”lukupuuta” tai ”kirjahyllyä”, suoritetaan Lukukunnarin tehtäviä (kunnarilukudiplomi.fi)
* Eriyttäminen on tärkeää lukuharjoittelussa (taitotason mukaan)
* Kummitoiminta (lukutuokioita kummin kanssa)
* Kirjastovierailut ja kirjastokortin hankkiminen
* Ekapelin pelaaminen (Eskari, Alku, Ekapeli Yksi, Lukeminen ja Sujuvuus)
* Moomin Language School (S2-materiaali, maksullinen)
* Yhteispeli vuorovaikutustaitojen opetteluun
* Arttu-sovelluksen käyttäminen
* Molla ABC kirjainharjoitteluun (ipadille ladattava)
* Näppistaituri

Koulutustoiveita:

* Ville-koulutus
* Yhteispeli-koulutus